    Ìyàwó mi pẹ̀lú, ko yàtọ̀ sí mi jù bẹ́ẹ̀ lọ, bọ̀kìní òun ọlọ́rọ̀ ẹgbẹ́ra, ọ̀bún ùn asiwèrè ọ̀kanùn, ọ̀kańjúà òun olè, déédéé ni wọ́n já sí. Ní ọjọ́ ìgbéyàwó  wa, Àjàkálẹ́-àrún tí í ṣe ìyá òun gba agbára lọ́wọ́ Èṣù, ó fa ahọ́n ìyàwó mi yọ. O sì fi òmíràn pààrọ̀ rẹ̀, eléyìí ni náa ni ahọ́n gbọọrọ tí ìwọ rí yìí, tí ó tayọ ẹnu tí ó sì gùn dé ìyàwó mi ní dodo. Kò sí obìnrin náà lode ayé tàbí lóde ọ̀run tí o lè ro ẹjọ́ ẹlẹ́jọ́ kiri to bi ìyàwó mi yìí, nítorí ahọ́n abàmì gígùn yìí a máa tìkararẹ̀ ro ẹjọ́ láìjẹ́ pé ìyàwó mi rán an, ahọ́n náà sì máa gbọ́ràn bí ènìyàn, ko sì si ibikíbi tí ẹnikẹ́ni ti lè sọ̀rọ̀ wa lónìí tí ahọ́n yìí kò níí sọ fún wa. Ọ̀rẹ́ tí kò jẹ́ ròyìn ẹni tí o sọ̀rọ̀ ọ̀rẹ́ òun ní rere àfi ẹni  tí o bú u, irú àwọn báwọ̀n-ọnnì ni adíjàálẹ̀-takété, ọ̀bàyéjẹ́ ènìyàn. Ipo yìí ni ahọ́n èèmọ̀ yìí dúró sí fún ìyàwó mi, ahọ́n tí ó gbà lọ́wọ́ Àjàkálẹ́-àrùn ti i ṣe ìyàwọ mi, ahọ́n tí ó gbà lọ́wọ́ Àjàkálẹ́-àrùn ti i ṣe ìyàwọ Ikú lọ́jọ́ ìgbéyàwó wa. Ẹlẹ́dàá fi ọmọ jínkí wa, abí ọmọ méjì, ọ̀kan ọkùnrin, ọkan ọbìnrin. Èyí ọkùnrin tí o jẹ́ àkọ́bí ni orúkọ rẹ̀ ń jẹ́ Ìṣubú. Orúkọ àbíkẹ́yìn tí ó jẹ́ obìnrin sì ni Ìparun. Àwọn méjéèjì ti gbéyàwó, ọmọbinrin tí Ìṣubú tilẹ̀ kọ́ fẹ́ ni ẹni tí orúkọ rẹ̀ ń jẹ́ ìtìjúparẹ̀ tí ó jẹ́ ọmọ olórúkọ mi ni ọ̀rùn Àpáàdì, èyí ni pé bpabá rẹ̀ náà a máa jẹ́ Ìgbéraga Ìbànújẹ́, ṣùgbọ́n nígbà tí a lọ tọrọ ọmọ náà ni wọ́n wí fún wa pé ìbátan wa ni ìyá rẹ̀ nítorí ilé kan náà ni wọ́n gbé bí Ahọ́ndiwúra tíí ṣe ìyàwo mi àti ìyàwó ọmọ náà. Nígbẹ̀yìn ṣa, Ìṣubú fẹ́ ọmọbìnrin kan tí orúkọ rẹ̀ ń jẹ́ Ìbànújẹ́-òde. Eléyìí nì náà bá wa tan díẹ̀, ṣùgbọ́n ìtàn gígùn ni, nítorí bàbá rẹ̀ ni Àìsán-fẹ̀yìntì tí ó jẹ́ ọmọ Àìmọ̀kan tí ó ba ìyá mi, Òkùnkùn tan. ọkọ Ìparun ni Jàgùdà páálí tí obìnrin kan báyìí tí orúkọ rẹ̀ ń jẹ́ Ẹ̀fẹ́-ilé bí fún Bìlísì.
    Iyawo mi pelu, ko yato si mi ju bee lo, bokini oun oloro egbera, obun un asiwere okanun, okanjua oun ole, deedee ni won ja si. Ni ojo igbeyawo  wa, Ajakale-arun ti i se iya oun gba agbara lowo Esu, o fa ahon iyawo mi yo. O si fi omiran paaro re, eleyii ni naa ni ahon gbooro ti iwo ri yii, ti o tayo enu ti o si gun de iyawo mi ni dodo. Ko si obinrin naa lode aye tabi lode orun ti o le ro ejo elejo kiri to bi iyawo mi yii, nitori ahon abami gigun yii a maa tikarare ro ejo laije pe iyawo mi ran an, ahon naa si maa gboran bi eniyan, ko si si ibikibi ti enikeni ti le soro wa lonii ti ahon yii ko nii so fun wa. Ore ti ko je royin eni ti o soro ore oun ni rere afi eni  ti o bu u, iru awon bawon-onni ni adijaale-takete, obayeje eniyan. Ipo yii ni ahon eemo yii duro si fun iyawo mi, ahon ti o gba lowo Ajakale-arun ti i se iyawo mi, ahon ti o gba lowo Ajakale-arun ti i se iyawo Iku lojo igbeyawo wa. Eledaa fi omo jinki wa, abi omo meji, okan okunrin, okan obinrin. Eyi okunrin ti o je akobi ni oruko re n je Isubu. Oruko abikeyin ti o je obinrin si ni Iparun. Awon mejeeji ti gbeyawo, omobinrin ti Isubu tile ko fe ni eni ti oruko re n je itijupare ti o je omo oloruko mi ni orun Apaadi, eyi ni pe bpaba re naa a maa je Igberaga Ibanuje, sugbon nigba ti a lo toro omo naa ni won wi fun wa pe ibatan wa ni iya re nitori ile kan naa ni won gbe bi Ahondiwura tii se iyawo mi ati iyawo omo naa. Nigbeyin sa, Isubu fe omobinrin kan ti oruko re n je Ibanuje-ode. Eleyii ni naa ba wa tan die, sugbon itan gigun ni, nitori baba re ni Aisan-feyinti ti o je omo Aimokan ti o ba iya mi, Okunkun tan. oko Iparun ni Jaguda paali ti obinrin kan bayii ti oruko re n je Efe-ile bi fun Bilisi.